Document ID: 31981R2728

KOMISJONI MÄÄRUS (EMÜ) nr 2728/81,
10. september 1981,
millega muudetakse määrusi (EMÜ) nr 1727/70, (EMÜ) nr 1728/70, (EMÜ) nr 2603/71, (EMÜ) nr 638/74 ja (EMÜ) nr 410/76 seoses nende kohaldamisega ühenduses toodetud tubaka sortide kaupa
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse Kreeka ühinemisakti, eriti selle artiklit 73,
võttes arvesse nõukogu 21. aprilli 1970. aasta määrust (EMÜ) nr 727/70 toortubakaturu ühise korralduse kohta,1 viimati muudetud Kreeka ühinemisaktiga, eriti selle artikli 3 lõike 3 esimest lõiku, artikli 5 lõiget 6, artikli 6 lõiget 10 ja artikli 7 lõiget 4,
võttes arvesse nõukogu 26. juuli 1971. aasta määrust (EMÜ) nr 1697/71 toortubaka sekkumiskulude rahastamise kohta,2 viimati muudetud määrusega (EMÜ) nr 330/74,3 eriti selle artikli 6 lõiget 2,
ning arvestades, et:
nõukogu 19. mai 1981. aasta määruses (EMÜ) nr 1534/81 (milles määratakse kindlaks 1981. aasta saagi soovitus- ja sekkumishinnad, lehttubaka ostjatele antavad lisatasud ja pallpakendis tubaka tuletatud sekkumishinnad ja kvaliteedi võrdlusklassid)4 on esitatud nimekiri Kreekas kasvatatavatest tubakasortidest koos kvaliteedi võrdlusklasside määratlustega; seepärast tuleks teha vastavad muudatused määrustes, mille sätetes viidatakse tubaka eri sortidele ja kvaliteedi võrdlusklassidele, nimelt:
- komisjoni 25. augusti 1970. aasta määruses (EMÜ) nr 1727/70 toortubaka sekkumiskorra kohta5 (viimati muudetud määrusega (EMÜ) nr 290/816),
- komisjoni 6. detsembri 1971. aasta määruses (EMÜ) nr 2603/71 sekkumisametite valduses oleva tubaka esmase töötlemise ja pakendamise lepingute sõlmimise üksikasjalike eeskirjade kohta7 (viimati muudetud määrusega (EMÜ) nr 290/81),
- komisjoni 20. märtsi 1974. aasta määruses (EMÜ) nr 638/74, milles määratakse kindlaks sekkumisametite teostatava toortubaka ladustamise tagajärjel tekkivate kadude puhul lubatud hälve8 (muudetud määrusega (EMÜ) nr 1979/799),
- komisjoni 23. veebruari 1976. aasta määruses (EMÜ) nr 410/76, milles määratakse kindlaks suurimad lubatud massikaod seoses tubaka esmase töötlemise ja pakendamise järelevalvega10 (viimati muudetud määrusega (EMÜ) nr 290/81);
Kreekas kasvatatavate sortide hinna tõstmise ja alandamise skaala on lisatud Kreeka ühinemisakti I lisaga komisjoni määrusesse (EMÜ) nr 1728/7011 (viimati muudetud määrusega (EMÜ) nr 290/81); Kreeka tubaka eri kvaliteetide üksikasjalikumast hindamisest ning määrusega (EMÜ) nr 1534/81 kehtestatud kõnealuse tubaka sortide liigitusest lähtudes tuleks seda skaalat muuta;
sekkumisametite poolt kokkuostetava lehttubaka osas on nõukogu määruse (EMÜ) nr 327/7112 artikliga 1 ette nähtud esmase töötlemise ja pakendamise lepingute sõlmimine pakkumismenetluse abil, mille alusel tuleb lepingud sõlmida parima pakkumise esitajaga, tingimusel et see ei ületa iga sordi jaoks kindlaksmääratavat summat;
need summad on kindlaks määratud komisjoni määruses (EMÜ) nr 2603/71; alates nende summade viimasest ajakohastamisest on arvutamisel kasutatavad komponendid teatavate sortide puhul märkimisväärselt muutunud; seepärast tuleks neid summasid veel kord vastavalt ajakohastada;
käesoleva määrusega ettenähtud meetmed on kooskõlas tubakaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 1727/70 muudetakse järgmiselt:
1. I lisa muudetakse vastavalt käesoleva määruse I lisale;
2. II lisa muudetakse vastavalt käesoleva määruse II lisale;
3. IV lisa muudetakse vastavalt käesoleva määruse III lisale.
Artikkel 2
Määrust (EMÜ) nr 1728/70 muudetakse järgmiselt:
1. I lisa muudetakse vastavalt käesoleva määruse IV lisale;
2. II lisa muudetakse vastavalt käesoleva määruse V lisale.
Artikkel 3
Määruse (EMÜ) nr 2603/71 lisa asendatakse käesoleva määruse VI lisaga.
Artikkel 4
Määruse (EMÜ) nr 638/74 lisa asendatakse käesoleva määruse VII lisaga.
Artikkel 5
Määrust (EMÜ) nr 410/76 muudetakse vastavalt käesoleva määruse VIII lisale.
Artikkel 6
Käesolev määrus jõustub kolmandal päeval pärast Euroopa Ühenduste Teatajas avaldamist.
Käesolevat määrust kohaldatakse esimest korda 1981. aastal koristatud tubaka suhtes.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. september 1981

Labels: 3
17